मध्यकालीन युग का; कलायत में तालाब की खुदाई में मिले अवशेष, पुरातत्व विभाग करेगा संरक्षित
हरियाणा के प्राचीन इतिहास में एक और अध्याय जुड़ गया। कैथल जिले की कलायत तहसील के बालू गांव में मध्यकालीन युग का एक कुआं मिला है। अब के हुए परीक्षण में कुएं के 1000 साल पुराने होने की पुष्टि हुई है।
हरियाणा के प्राचीन इतिहास में एक और अध्याय जुड़ गया। कैथल जिले की कलायत तहसील के बालू गांव में मध्यकालीन युग का एक कुआं मिला है। अब तक हुए परीक्षण में कुएं के 1 हजार साल पुराने होने की पुष्टि हुई है।
कलायत के गांव बालू में तालाब की खुदाई के दौरान 29 जून को यह कुआं मिला था। पुरातत्व विभाग ने कुएं के अवशेषों के अध्ययन के बाद इसके संरक्षण के लिए स्थानीय प्रशासन को कहा है। पुरातत्व विभाग की उपनिदेशक डा.बनानी भट्टाचार्य ने दी महत्वपूर्ण पहलुओं की जानकारी साझा की है।
30 जून को शुरू हुआ अध्ययन
पुरातत्व विभाग की टीम द्वारा 30 जून को गांव वालों से कुंए के अवशेष लिए थे, जिसके बाद विभाग की टीम ने इन अवशेषों का गहन अध्ययन किया। अब शासन और प्रशासन द्वारा इस प्राचीन धरोहर के संरक्षण की कवायद शुरू की जाएगी। गांव बालू में प्रारंभिक मध्य कालीन युग के अवशेषों के मिलने से पुरातत्व विभाग, ग्रामीण और इतिहासकार बेहद उत्साहित हैं।
बालू गांव में है हड़प्पा कालीन टीला
हरियाणा का बालू गांव पहले से ही हड़प्पा कालीन टीला के कारण विश्व विख्यात स्थानों में आता है। यहां के सेवानिवृत्त जिला शिक्षा अधिकारी एवं इतिहास के प्राध्यापक रहे दलीप सिंह ने बताया कि प्राचीन और आधुनिक काल के मध्य की समय अवधि को प्रारंभिक मध्यकालीन युग कहा जाता है। अब प्रारंभिक मध्यकालीन युग की सभ्यता का बालू गांव पोषक बनेगा।
देखें खुदाई की तस्वीरें...
